Document ID: 32011R0785

KOMMISSIONENS GENNEMFØRELSESFORORDNING (EU) Nr. 785/2011
af 5. august 2011
om ændring af Rådets forordning (EF) nr. 73/2009 for så vidt angår det maksimale garantiareal, som præmien for proteinafgrøder kan ydes for
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003 (1), særlig artikel 81, stk. 3, og
ud fra følgende betragtninger:
(1)
I artikel 81, stk. 1, i Rådets forordning (EF) nr. 73/2009 fastsættes det maksimale garantiareal, som præmien for proteinafgrøder kan ydes for.
(2)
I henhold til artikel 81, stk. 3, i forordning (EF) nr. 73/2009 nedsætter Kommissionen, hvis en medlemsstat i medfør af artikel 67 beslutter at indlemme præmien for proteinafgrøder i enkeltbetalingsordningen, det maksimale garantiareal, der er omhandlet i artikel 81, stk. 1, i forhold til det areal, der svarer til det beløb for proteinafgrøder, som er tildelt medlemsstaten i bilag XII.
(3)
Danmark, Grækenland, Luxembourg, Nederlandene, Østrig, Finland, Sverige og Det Forenede Kongerige, undtaget England, har besluttet at integrere præmien for proteinafgrøder i enkeltbetalingsordningen.
(4)
Artikel 81, stk. 1, i forordning (EF) nr. 73/2009 bør derfor ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger -
VEDTAGET DENNE FORORDNING:
Artikel 1
Artikel 81, stk. 1, i forordning (EF) nr. 73/2009 affattes således:
»1. Der fastsættes et maksimalt garantiareal på 1 505 056 ha, som præmien for proteinafgrøder kan ydes for.«
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. august 2011.

Labels: 17
19
6